## Pravilnik o radu Odbora za dodjelu "Nagrade Ivan Filipović"

### NN 15/1992 (25.3.1992.), Pravilnik o radu Odbora za dodjelu "Nagrade Ivan Filipović"

# MINISTARSTVO PROSVJETE, KULTURE I ŠPORTA

Temeljem članka 7. Zakona o "Nagradi Ivan Filipović" ("Narodne
novine". broj 61/1991). a po pribavljenom mišljenju Odbora za obrazovanje,
kulturu i znanost Sabora Republike Hrvatske, donosim

## PRAVILNIK

### o radu Odbora za dodjelu "Nagrade Ivan Filipović"

Članak 1.

Ovim pravilnikom ureduje se naćin rada Odbora za dodjelu "Nagrade
Ivan Filipović" (u daljnjem tekstu: Odbor), način rada komisija. kriteriji
i način predlaganja i dodjele "Nagrade Ivan Filipović" (u daljnjem
tekstu: Nagrada).

Članak 2.

Odbor dodjeljuje Nagradu za najznačajnija ostvarenja istaknutim prosvjetnim
djelatnicima, znanstvenicima i stručnjacima u skladu s odredbama članka
3. Zakona o "Nagradi Ivan Filipović".

Članak 3.

Postupak za dodjelu Nagrade pokreće svake godine Odbor raspisivanjem
javnog natječaja.

U natječaju se objavljuju kriteriji za dodjelu Nagrade, utvrđuje postupak
predlaganja i rok za dostavu prijedloga.

Tekst natječaja objavljuje se u Školskim novinama prema članku 8. Zakona
o "Nagradi Ivan Filipović".

Članak 4.

Kriteriji za dodjelu Nagrade su slijedeći:

- kandidat za Nagradu mora se naročito isticati medu prosvjetnim djelatnicima
po zapaženim rezultatima u teorijskom ili praktičnom radu u odgoju i obrazovanju,

- kandidat u svojoj sredini treba uživati ugled uzorna prosvjetnog djelatnika
i stručnjaka čestita i vrijedna čovjeka i građanina.

Ako pojedini prijedlog za dodjelu Nagrade nije potpun ili ne sadrži
dovoljno elemenata za odlučivanje, Odbor može od predlagača zatražiti dopunu
prijedloga.

Članak 5.

Prijedloge za dodjelu Nagrade mogu dati: dječji vrtići, osnovne i srednje
škole, fakulteti, sveučilišta, strukovna društva, udruženja, pojedinci
i ustanove koje su po svojoj djelatnosti povezane sa školstvom.

Odbor i pojedina komisija Odbora može samostalno davati prijedloge za
dodjelu Nagrade izvan roka utvrdenog natječajem.

Članak 6.

Prijedlog za dodjelu Nagrade mora sadržavati:

a) životopis kandidata

b) tijek njegova rada

c) temeljito obrazloženje uz posebnu napomenu ako se kandidat predlaže
za Nagradu za životno djelo

d) područje za koje se predlaže Nagrada

- predškolski odgoj

- osnovno školstvo

- srednje školstvo

- visoko školstvo odnosno znanstveni i stručni rad.

Članak 7.

Odbor dodjeljuje Nagradu na prijedlog komisija koje Odbor osniva za
svako od područja odgojno-obrazovnog sustava.

Odbor osniva komisije za:

1. predškolski odgoj

2. osnovno školstvo

3. srednje školstvo

4. visoko školstvo i

5. znanstveni i stručni rad.

Članak 8.

Svaka komisija ima predsjednika i dva člana.

Predsjednika i članove komisija predlaže Odbor a rješenja o imenovanju
donosi ministar prosvjete, kulture i športa.

Predsjednici i članovi komisija imenuju se na vrijeme od dvije godine
odnosno do kraja mandata Odbora.

Predsjednici i članovi komisija inienuju se iz redova istaknutih prosvjetnih
djelatnika, odnosno znanstvenika i stručnjaka čiji rad je povezan sa školstvom.

U komisiju ne može biti imenovan kandidat za Nagradu.

Članak 9.

Zadaća komisija jest razmotriti i obraditi dostavljene prijedloge za
Nagradu i dati prijedloge Odboru za dodjelu Nagrade iz svoje nadležnosti.

Prijedlog za dodjelu Nagrade za životno djelo ima pravo uputiti svaka
komisija.

Članak 10.

Komisije rade i utvrđuju prijedloge za dodjelu Nagrade na sjednicama.

Prijedlog za dodjelu Nagrade valjan je ako se za nj javnim glasovanjem
izjasne dva člana komisije. Član komisije koji se ne složi s prijedlogom
komisije može tražiti da se njegovo izdvojeno mišljenje s obrazloženjem
unese u zapisnik sjednice komisije.

Članak 11.

Na temelju prijedloga komisija Odbor donosi odluku o dodjeli Nagrade.

Svake godine može se dodijeliti jedna nagrada za žžvotno djelo, a Odbor
utvrđuje broj godišnjih nagrada za svako od podrućja za koje se Nagrada
dodjeljuje u skladu s člankom 2. Zakona o "Nagradi Ivan Filipović".

Članak 12.

Odbor radi i odlućuje na sjednicama. Na sjednici Odbora vodi se zapisnik.

Predsjednik Odbora priprema, saziva i vodi sjednice Odbora.

U slučaju odsutnosti predsjednika Odbor vodi zamjenik predsjednika kojega
članovi Odbora biraju na prvoj sjednici.

Članak 13.

Članovi Odbora odlučuju o dodjeli Nagrade javnim glasovanjem.

Odluke Odbora valjane su ako za njih glasuje većina članova Odbora.

Član Odbora koji se ne suglasi s odlukom Odbora može tražiti da se njegovo
izdvojeno mišljenje s obrazloženjem unese u zapisnik sjednice Odbora.

Kandidat za dodjelu Nagrade ne može biti član Odbora.

Članak 14.

Predsjednik Odbora objavljuje imena nagradenih i dodjeljuje Nagradu
na svečanoj sjednici prema članku 5. Zakona o "Nagradi Ivan Filipović".

Članak 15.

Sredstva za Nagradu i materijalne troškove te naćin raspolaganja sredstvima
utvrđuje se prema članku 9. Zakona o "Nagradi Ivan Filipović".

Stručni i računovodstveni poslovi Odbora obavljaju se prema članku 10.
Zakona o "Nagradi Ivan Filipović".

Članak 16.

Ovaj pravilnik stupa na snagu danom objave u Narodnim novinama.

Klasa: 061-06/91-01-01

Ur broj : 532-02-4/ 1-91-17

Zagreb, 11. prosinca 1991.

Ministar prosvjete, kulture i športa

**akademik Vlatko Pavletić, v. r.**

Pravilnik, NN 15/1992-332
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)